  Майя Бывальцева 16-тӥ но 17-тӥ южтолэзе Ижкарысь Шор площадьын фермер сиён-юонъёсын «Ваньмыз асьмелэн» («Всё своё») адӟытон ортчоз. Со сярысь элькунысь Гурт возёсъя министерстволэн пресс-службаез ивортэ. Ярмаркаысь ӝажыос вылэ аспӧртэм, чылкыт вузъёсты поттозы: йӧллэсь сиён-юонъёс, сыръёс, колбасаос, сӥльлэсь сиёнъёс, чорыг, бакча сиёнъёс, ческыт сиёнъёс, чечы но трос мукетыз Удмуртиысь Гурт возёсъя министерстволэн пресс-службаезВатсалом, таӵе ярмарка Ижкарын кыкетӥзэ радъяське ни. Удмуртиысь фермер сиён-юонъёсын адӟытонэ Россилэн пӧртэм улосвылъёсысьтыз предприятиос но пыриськозы. Со сяна, адӟытонэ лыктӥсьёс понна шулдыръяськон программа чакламын. Тодэ вайытом, 2018-тӥ арын гужем Удмуртиын «Своё» фестиваль нырысьсэ ортчиз. Асьсэ вузъёссэс элькунысьтымы, Татарстанысь, Башкортостанысь но Киров улосвылысь 80-лэсь трос фермеръёс поттӥзы.  Тегъёс: Ижкар Удмуртия гуртвозёс фермеръёс сиён-юонъёс  